РЕШЕНИЕ НА СЪВЕТА
от 4 декември 2014 година
за одобряване на сключването от Европейската комисия, от името на Европейската общност за атомна енергия, на Споразумение за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ - рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for energy“
(2014/954/Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност за атомна енергия, и по-специално член 101, втора алинея от него,
като взе предвид предложението на Европейската комисия,
като има предвид, че:
(1)
На 15 ноември 2013 г. Съветът упълномощи Комисията да започне преговори от името на Европейския съюз и на Европейската общност за атомна енергия с Конфедерация Швейцария с цел сключване на всеобхватно споразумение за научно-техническо сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ - рамковата програма за научни изследвания и иновации (2014-2020 г.) и програмата за научни изследвания и обучение на Европейската общност за атомна енергия (2014-2018 г.), допълваща „Хоризонт 2020“, и за регулирането на участието на Швейцария в проекта ITER през периода 2014-2020 г.
(2)
Тези преговори приключиха успешно.
(3)
Подписването и сключването на Споразумение за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ - рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for energy“ („Споразумението“) е предмет на отделна процедура по отношение на въпросите, попадащи в обхвата на Договора за Европейския съюз и Договора за функционирането на Европейския съюз.
(4)
Споразумението следва да бъде сключено и от името на Европейската общност за атомна енергия по отношение на въпросите, попадащи в обхвата на Договора за Евратом.
(5)
Следователно сключването на споразумението от Комисията, действаща от името на Европейската общност за атомна енергия, следва да бъде одобрено.
(6)
С цел юридическите лица от Конфедерация Швейцария да се третират като юридически лица от асоциирана държава при покани за представяне на предложения в областта на ядреното делене по програмата за научни изследвания и обучение на Европейската общност за атомна енергия, допълваща „Хоризонт 2020“, чийто срок е последното тримесечие на 2014 г., споразумението следва да се прилага считано от 15 септември 2014 г.,
ПРИЕ НАСТОЯЩОТО РЕШЕНИЕ:
Член 1
Одобрява се сключването от Комисията, от името на Европейската общност за атомна енергия, на Споразумение за научно и технологично сътрудничество между Европейския съюз и Европейската общност за атомна енергия и Конфедерация Швейцария, за асоциирането на Конфедерация Швейцария към „Хоризонт 2020“ - рамковата програма за изследвания и иновации и програмата за изследвания и обучение на Европейската общност за атомна енергия, допълваща „Хоризонт 2020“, и за регулирането на участието на Конфедерация Швейцария в дейностите на ITER, извършвани от „Fusion for energy“.
Текстът на споразумението е приложен към настоящото решение.
Член 2
Настоящето решение влиза в сила от датата на приемането му.
Съставено в Брюксел на 4 декември 2014 година.